ddrg/super_eurlex huggingface dataset:
(4)

S cieľom čo najlepšie reagovať na okolnosti uvedené v odôvodnení 2 a umožniť optimálne začlenenie dodatočných generálnych advokátov Súdny dvor navrhol stanoviť dátum nástupu jedného z generálnych advokátov do funkcie na 1. júla 2013 v plánovaný deň pristúpenia Chorvátska, pod podmienkou, že sa do tohto dátumu uložia všetky ratifikačné listiny, a nástup dvoch ďalších generálnych advokátov do funkcie na 7. októbra 2015, t. j. v deň čiastočnej obnovy zloženia Súdneho dvora,
7.

Článok 6 sa mení a dopĺňa takto: a) odsek 3 sa nahrádza takto: „3. Členské štáty môžu za vybavenie víza účtovať poplatok vo výške 70 EUR v prípadoch, ak žiadateľ na základe vzdialenosti medzi jeho miestom pobytu a miestom, v ktorom podal žiadosť, požiadal, aby sa o jeho žiadosti rozhodlo do troch dní od jej podania a konzulát súhlasil, že do troch dní rozhodne.“; b) v odseku 4 i) sa úvodné slová nahrádzajú takto: „4. Bez toho, aby bol dotknutý odsek 5, od poplatkov za spracovanie žiadosti o vízum sú oslobodené tieto kategórie osôb:“; ii) do písmena a) sa dopĺňajú tieto slová: „alebo občania Európskej únie s pobytom na území členského štátu, ktorého sú občanmi“; iii) do písmena i) sa dopĺňajú tieto slová: „a inými obecnými subjektmi“; iv) do písmena j) sa dopĺňajú tieto slová: „a technický personál pracovne sprevádzajúci novinárov“; v) vkladajú sa tieto písmená: „o) predstavitelia náboženských spoločenstiev; p) príslušníci slobodných povolaní, ktorí sa zúčastňujú na medzinárodných výstavách, konferenciách, sympóziách, seminároch alebo iných podobných podujatiach organizovaných na území členských štátov; q) osoby vo veku do 25 rokov (vrátane) zúčastňujúce sa na seminároch, konferenciách, športových, kultúrnych, alebo vzdelávacích podujatiach, ktoré organizujú neziskové organizácie; r) zástupcovia organizácií občianskej spoločnosti, ktorí cestujú na účely vzdelávacích školení, seminárov, konferencií, a to aj v rámci výmenných programov; s) účastníci oficiálnych programov cezhraničnej spolupráce Európskej únie, napr. v rámci nástroja európskeho susedstva a partnerstva.“; vi) dopĺňa sa tento pododsek: „Prvý pododsek sa uplatňuje aj v prípade, ak je účelom cesty tranzit.“; c) dopĺňa sa tento odsek: „5. Ak členský štát pri vydávaní víz spolupracuje s externým poskytovateľom služieb, tento externý poskytovateľ služieb si môže účtovať poplatok za služby. Tento poplatok bude primeraný nákladom, ktoré externému poskytovateľovi služieb vznikli pri plnení jeho úloh, a neprekročí sumu 30 EUR. Členský štát zachová možnosť, aby všetci žiadatelia mohli podávať svoje žiadosti priamo na konzuláte. Ak sa vyžaduje podávanie žiadostí na osobnom stretnutí, takéto stretnutie sa uskutoční spravidla do dvoch týždňov odo dňa, kedy bolo o takúto schôdzku požiadané.“
(13)

Držiteľ povolenia by mal predkladať výročné správy o vykonávaní a výsledkoch činností stanovených v pláne monitorovania účinkov na životné prostredie. Uvedené výsledky by sa mali predkladať v súlade s rozhodnutím Komisie 2009/770/ES z 13. októbra 2009, ktorým sa zavádzajú štandardné formuláre na oznamovanie výsledkov monitorovania zámerného uvoľnenia geneticky modifikovaných organizmov ako výrobkov alebo zložiek výrobkov do životného prostredia na účel ich umiestňovania na trh podľa smernice Európskeho parlamentu a Rady 2001/18/ES (8). Stanoviská EFSA neoprávňujú na ukladanie osobitných podmienok alebo obmedzení vzťahujúcich sa na uvádzanie potravín a krmív na trh a/alebo osobitných podmienok alebo obmedzení vzťahujúcich sa na ich používanie a manipulovanie s nimi vrátane požiadaviek monitorovania ich používania po uvedení na trh alebo osobitných podmienok ochrany konkrétnych ekosystémov/životného prostredia a/alebo zemepisných oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č. 1829/2003.
(3)

Keďže účasť v sieti na posudzovanie zdravotníckych technológií je dobrovoľná, členské štáty by mali mať možnosť sa do nej zapojiť kedykoľvek. Z organizačných dôvodov by členské štáty, ktoré majú záujem o účasť v sieti, mali informovať Komisiu o tomto úmysle vopred.
(4)

Navrhovanými zmenami Dohovoru TIR sa zavádza vymedzenie pojmu medzinárodnej organizácie a jasne sa stanovuje postup jej poverovania. Zavedením novej časti III do prílohy 9 by sa doplnil účel uvedenej prílohy, a to jasným vymedzením úloh a zodpovednosti všetkých aktérov v rámci systému TIR, a zvýšila sa transparentnosť jeho riadenia. Začlenením týchto podmienok a požiadaviek do právneho textu Dohovoru TIR by sa takisto zjednodušilo znenie písomnej dohody medzi EHK OSN a medzinárodnou organizáciou v súlade s vysvetlivkou 0.6.2 bis-2 k článku 6 ods. 2 Dohovoru TIR.
(3)

V prípade výskytu ohniska klasického moru ošípaných vzniká riziko, že by sa pôvodca choroby mohol prostredníctvom obchodu so živými ošípanými, produktmi z nich, ich spermou, vajíčkami a embryami rozšíriť do iných chovov ošípaných na území uvedeného členského štátu, do iných členských štátov, ako aj do tretích krajín.
(7)

Komisia bude monitorovať realizáciu plánov odberu vzoriek, plánu kontroly a všeobecného plánu kontroly, a to pokiaľ ide o ich účinné fungovanie, ako aj o pravidelnú revíziu dotknutými členskými štátmi. Z uvedeného dôvodu by členské štáty mali Komisii predkladať správy o realizácii týchto plánov. Ak sa zdá, že takýto plán alebo všeobecný plán nie je zárukou dostatočného váženia, dotknutý členský štát by mal Komisii predložiť na schválenie revidovaný plán alebo všeobecný plán,
(2)

Rada rozhodnutím z 13. novembra 2012 (1) vymenovala členov vedeckého a technického výboru na obdobie od 23. januára 2013 do 22. januára 2018. Avšak podľa článku 26 ods. 2 Aktu o pristúpení Chorvátska sa má členstvo vo vedeckom a technickom výbore po pristúpení Chorvátska úplne obnoviť. Preto by mali byť vymenovaní noví členovia výboru a rozhodnutie z 13. novembra 2012 by sa malo zrušiť.
1.

Znenie bodu 66t (nariadenie Európskeho parlamentu a Rady (ES) č. 549/2004) sa mení takto: i) Dopĺňa sa toto znenie: „zmenené: — 32009 R 1070: nariadením Európskeho parlamentu a Rady (ES) č. 1070/2009 z 21. októbra 2009 (Ú. v. EÚ L 300, 14.11.2009, s. 34).“ ii) Znenie úpravy a) sa nahrádza takto: „a) Do článku 5 sa dopĺňajú tieto odseky: ‚6. Štáty EZVO sa v plnej miere zúčastňujú na práci výboru ustanoveného podľa odseku 1, s výnimkou hlasovacieho práva. 7. Dozorný úrad EZVO má štatút pozorovateľa vo Výbore pre jednotné nebo.‘ “ iii) Úprava b) sa označuje ako úprava h). iv) Vkladajú sa tieto úpravy: „b) V článku 11 znejú slová ‚pre celé Spoločenstvo‘ v prípade Islandu ‚regionálne alebo vnútroštátne‘. c) V prípade Islandu sa článok 11 uplatňuje od 1. januára 2015. d) Prvá veta v článku 11 ods. 2 znie takto: ‚Stály výbor štátov EZVO môže určiť Eurocontrol alebo iný nezávislý a kompetentný orgán, aby konal ako ‚orgán na preskúmanie výkonnosti‘. Ak Komisia určila orgán na preskúmanie výkonnosti, Stály výbor štátov EZVO sa snaží určiť rovnaký subjekt za podobných podmienok, aby vykonával rovnaké úlohy voči štátom EZVO.‘ e) V článku 11 ods. 3 písm. c) sa dopĺňa tento odsek: ‚Ak funkčný blok vzdušného priestoru zahŕňa jeden alebo viac členských štátov EÚ a jeden alebo viac členských štátov EFTA, úlohy a právomoci stanovené v tomto bode vykonáva voči členským štátom EÚ Komisia a voči štátom EZVO Dozorný úrad EZVO. Komisia a Dozorný úrad EZVO v tejto veci spolupracujú za účelom prijatia zhodných postojov.‘ f) V článku 11 ods. 3 písm. e) sa dopĺňa tento odsek: ‚Ak sú obsahom posúdenia výkonnostné ciele, ktoré sa týkajú jedného alebo viacerých členských štátov EÚ a jedného alebo viacerých štátov EZVO, v prípade štátov EZVO vykoná posúdenie Dozorný úrad EZVO a prípade členských štátov EÚ vykoná posúdenie Komisia. Komisia a Dozorný úrad EZVO spolupracujú, aby mohli predložiť výsledky spoločne Výboru pre jednotné nebo.‘ g) V článku 13a znejú slová ‚Komisia a členské štáty‘ v prípade štátov EZVO ‚štáty EZVO a Dozorný úrad EZVO‘.“
(46)

Kým spoločnosť Lidl chcela len získať sporný pozemok, družstvo Konsum, ako uvádzajú švédske orgány, by nepremiestnilo svoje priestory z námestia Åre Torg, keby nemohlo získať dva susediace pozemky v Åre Prästbord. Sporný predaj však bol súčasťou súboru vzájomne prepojených transakcií s nehnuteľnosťami, ktoré mali podľa rozvojového plánu samosprávy pre túto oblasť ten istý cieľ, a to prerozdelenie nehnuteľností, ktoré sa považovalo za nevyhnutné s cieľom vytvoriť okolo námestia Åre Torg oblasť, z ktorej je vylúčená doprava. Okrem toho na rozdiel od dohody, ktorú uzatvorilo družstvo Konsum so samosprávou, ponuka spoločnosti Lidl neobsahovala žiadne odkazy ani špecifikácie týkajúce sa situačného plánu. Prijatie ponuky spoločnosti Lidl by preto ohrozilo dosiahnutie cieľov stanovených v situačnom pláne, takže z hľadiska samosprávy nemožno tieto dve ponuky považovať za porovnateľné.
(13)

Na základe správ, ktoré predložila Komisia a ECB o pokroku, ktorý Lotyšsko dosiahlo pri plnení záväzkov týkajúcich sa dosiahnutia hospodárskej a menovej únie, sa dospelo k záveru, že: a) v Lotyšsku sú vnútroštátne právne predpisy vrátane štatútu národnej centrálnej banky zlučiteľné s článkami 130 a 131 ZFEÚ a so štatútom ESCB a ECB; b) pokiaľ ide o plnenie konvergenčných kritérií uvedených v štyroch zarážkach článku 140 ods. 1 ZFEÚ zo strany Lotyšska: — priemerná miera inflácie v Lotyšsku za rok končiaci sa v apríli 2013 bola 1,3 %, čo je dostatočne pod úrovňou referenčnej hodnoty a pravdepodobne pod ňou zostane aj v nasledujúcich mesiacoch, — rozpočtový deficit v Lotyšsku zaznamenal koncom roka 2012 hodnoverný a udržateľný pokles pod 3 % HDP. Rada konajúca na základe odporúčania Komisie rozhodnutím 2013/317/EÚ z 21. júna 2013 (18) zrušila rozhodnutie 2009/591/ES (19) o existencii nadmerného deficitu v Lotyšsku, — Lotyšsko je od 2. mája 2005 členom ERM II. Pri vstupe do ERM II sa orgány jednostranne zaviazali udržať lats v rámci fluktuačného rozpätia ± 1 % okolo ústredného kurzu. Výmenný kurz lats sa počas dvoch rokov predchádzajúcich tomuto posúdeniu neodchýlil od ústredného kurzu o viac než ± 1 % a nebol vystavený tlakom, — počas ročného obdobia, ktoré sa skončilo v apríli 2013, dlhodobá úroková sadzba dosahovala v Lotyšsku v priemere 3,8 %, čo je pod úrovňou referenčnej hodnoty; c) na základe posúdenia právnej zlučiteľnosti a plnenia konvergenčných kritérií, ako aj ďalších faktorov Lotyšsko spĺňa potrebné podmienky na prijatie eura,
2.

Náklady súvisiace so spätným vymáhaním sa účtujú v súlade so zákonmi alebo inými právnymi predpismi dožiadanej strany a v zásade ich uhrádza dlžník spolu so sumou tvoriacou pohľadávku.
(31)

Vplyv zamietnutia nového vyňatia požadovaného 17. apríla 2013 by bol minimálny. Zamietnutie by spoločnosti nebránilo pokračovať v jej vývoze výrobkov z cukru do Únie, ani by neodrádzalo od investícií do cukrovarníckeho priemyslu na ostrove Curaçao, pretože ziskové rozpätie by bolo stále dostatočné nato, aby uľahčilo investície, a to dokonca aj v prípade, že sa v Únii hradí plná colná sadzba.
(3)

Únia od nadobudnutia platnosti dohody prijala niekoľko aktov patriacich do jej rozsahu pôsobnosti a niektoré akty uvedené v dohode sa zrušili. Je preto potrebné aktualizovať prílohu s cieľom zahrnúť do nej nové akty a vypustiť akty, ktoré sa zrušili. Okrem toho je potrebné zahrnúť do nej akty patriace do rozsahu pôsobnosti dohody, ktoré však momentálne nie sú uvedené v prílohe, vrátane smernice Európskeho parlamentu a Rady 2002/98/ES z 27. januára 2003, ktorou sa stanovujú normy kvality a bezpečnosti pre odber, skúšanie, spracovanie, uskladňovanie a distribúciu ľudskej krvi a zložiek krvi (3) a smernice Európskeho parlamentu a Rady 2004/23/ES z 31. marca 2004 ustanovujúcej normy kvality a bezpečnosti pri darovaní, odoberaní, testovaní, spracovávaní, konzervovaní, skladovaní a distribúcii ľudských tkanív a buniek (4), pretože niektoré z ich ustanovení sa týkajú výroby liekov.
(8)

V článku 3 ods. 1 bode 8 smernice 2000/13/ES sa zavádza vhodný mechanizmus proti riziku uvádzania spotrebiteľov do omylu v prípadoch, keď by niektoré prvky mohli naznačovať, že príslušná potravina pochádza z iného miesta pôvodu alebo má iný pôvod ako v skutočnosti. Prevádzkovatelia potravinárskych podnikov musia zabezpečiť, aby informácie o mieste pôvodu alebo pôvode boli uvedené na etikete, keď by ich neuvedenie mohlo uviesť spotrebiteľa do omylu. Úlohou vnútroštátnych orgánov presadzovania práva je zisťovať plnenie tejto povinnosti.
Fish Health Protection Regulations made under the Fisheries Act, R.S.C. 1985, c. F-14

Fish Health Protection Regulations made under the Fisheries Act, R.S.C. 1985, c.F-14

Fish Inspection Regulations made under the Fish Inspection Act, R.S.C., 1985, c. F-12

Food and Drugs Act and Regulations

Fish Inspection Regulations made under the Fish Inspection Act, R.S.C., 1985, c. F-12

— Živé lastúrniky určené na ľudskú spotrebu vrátane ostnatokožcov, plášťovcov a morských ulitníkov

Nariadenia (ES) č. 852/2004, (ES) č. 853/2004, (ES) č. 854/2004

Fish Inspection Regulations made under the Fish Inspection Act, R.S.C., 1985, c. F-12 Food and Drugs Act and Regulations

Áno 2

Poznámka pod čiarou C ii)

ES má dodať zoznam schválených odosielateľských stredísk. ES požaduje od Kanady, aby preskúmala limity kontaminantov s cieľom určiť ekvivalenciu

Fish Inspection Regulations made under the Fish Act, R.S.C., 1985, c. F-12 Management of Contaminated Fisheries Regulations made under the Fisheries Act, R.S.C. 1985, c. F-14

Nariadenia (ES) č. 852/2004, (ES) č. 853/2004, (ES) č. 854/2004, (ES) č. 74/2005

Áno 2

Poznámka pod čiarou C ii) Úradný certifikát
(7)

Hlavné pripomienky týkajúce sa ročného zoznamu priorít na rok 2014, pokiaľ ide o pravidlá pre plynárenskú sieť, vznesené v priebehu verejnej konzultácie boli: a) Väčšina zainteresovaných strán víta, že do ročného zoznamu priorít na rok 2014 bola začlenená prahová kapacita, a zdôrazňuje, že pravidlá musia byť v rámci ich prípravy podrobne prekonzultované so zainteresovanými stranami a musia byť v súlade so sieťovým predpisom týkajúcim sa mechanizmov prideľovania kapacít. Niekoľko zainteresovaných strán vrátane zástupcov ENTSO pre plyn (ďalej len „ENTSOG“) upozornilo na silné vzájomné prepojenie pravidiel týkajúcich sa taríf a prahovej kapacity a skutočnosť, že je potrebné venovať pozornosť súladu medzi obidvomi oblasťami. b) Niekoľko zainteresovaných strán vrátane zástupcov ENTSOG podporujú myšlienku, aby sa v roku 2014 vykonalo vymedzenie rozsahu pôsobnosti pravidiel obchodovania s cieľom zistiť, či sú potrebné harmonizované európske pravidlá pre návrhy produktov a zmlúv týkajúcich sa kapacity, pokiaľ ide o pevnosť, obmedzenia prideľovania a sekundárne trhy. V rozsahu pôsobnosti sa musia zohľadniť skúseností získané pri vykonávaní sieťového predpisu o mechanizmoch prideľovania kapacity a o vyrovnávaní a možných vplyvoch stále narastajúceho prenikania elektrickej energie z obnoviteľných zdrojov na trhy s elektrickou energiou. Jedna zainteresovaná strana navrhuje vykonať postupnú analýzu rozdielov v zmluvných podmienkach a procesoch prevádzkovateľov prenosových sústav v každom prepojovacom bode. Zástupcovia ENTSOG žiadajú, aby sa uznala skutočnosť, že nezhody týkajúce sa kapacity a rôzne úrovne pevnosti sú nevyhnutným dôsledkom implementácie vstupno-výstupných systémov. Jedna zainteresovaná strana sa výrazne postavila proti ďalšej harmonizácii návrhov produktov a zmlúv týkajúcich sa kapacity, keďže je to nežiaduce a viedlo by to k nedostatočnej ponuke pevnej kapacity a nakoniec k neefektívnym investíciám. Okrem toho sa uviedlo, že pravidlá obchodovania by nemali proces vykonávania nariadenia Európskeho parlamentu a Rady (EÚ) č. 1227/2011 (5) o integrite a transparentnosti veľkoobchodného trhu s energiou ešte viac komplikovať. c) Jedna zainteresovaná strana žiada sieťový predpis pre kvalitu plynu a sieťový predpis pre účinnosť referenčných úrovní vrátane ich taríf, aby sa dosiahol cieľ vnútorného trhu účinným a efektívnym spôsobom, pričom ako prvý krok sa navrhuje udeliť agentúre ACER mandát na vykonanie porovnania všetkých európskych prevádzkovateľov prenosových sústav vrátane všetkých poskytovaných služieb. d) Jedna zainteresovaná strana navrhuje začleniť do zoznamu priorít vypracovanie usmernení na riešenie situácie s historickými zmluvami v súlade s článkom 23 ods. 1 nariadenia (ES) č. 715/2009.
(1)

Podľa vykonávacieho rozhodnutia Komisie 2012/274/EÚ z 24. apríla 2012, ktorým sa určuje druhý súbor regiónov pre začatie prevádzky vízového informačného systému (VIS) (2), do ôsmeho regiónu, v ktorom by sa zhromažďovanie a prenos údajov do VIS mali začať v prípade všetkých žiadostí o víza, patria Argentína, Bolívia, Brazília, Čile, Kolumbia, Ekvádor, Paraguaj, Peru, Uruguaj a Venezuela.
(8)

Pri prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Komisia preto dospela k názoru, že toto konanie by sa malo ukončiť. Zainteresované strany boli náležite informované a mali možnosť vyjadriť pripomienky. Komisia však nedostala žiadne pripomienky, ktoré by preukázali, že by takéto ukončenie nebolo v záujme Únie.
(5)

Švédske orgány predložili skúšobný protokol z 3. apríla 2012 o teste svetelného zdroja na ochranu pred výbuchom. Zoznam odchýlok podľa švédskych orgánov zahŕňa: — vážnu kritiku: — sprievodné pokyny na použitie (bod 30.1 v EN 60079-0: 2006): označenie „možné nebezpečenstvo elektrostatického nabíjania — pozri pokyny na použitie“ odkazuje na ďalšie informácie v pokynoch na použitie. Takéto informácie sa však v pokynoch na použitie nenachádzajú, — kritiku: — označenie (bod 29.1 v EN 60079-0: 2006) — ak je svetelný zdroj pripevnený priamo na strope, je ťažké vidieť časť označenia na štítku (číselný znak ex a teplota okolia na vrchnej časti štítku), — označenie (bod 29.2 z1) v EN 60079-0: 2006) — výbušná kategória (II, IIA, IIB alebo IIC) chýba v číselnom znaku ex, — označenie (bod 29.1 v EN 60079-0: 2006) — chýba adresa výrobcu, — sprievodné pokyny na použitie (bod 30.1 v EN 60079-0: 2006) — pokyny na použitie nie sú vo švédčine (sú v ďalších piatich jazykoch vrátane taliančiny, angličtiny, francúzštiny a nemčiny), — sprievodné pokyny na použitie (bode 30.1 v EN 60079-0: 2006) — označené informácie by v pokynoch na použitie mali byť zrekapitulované. Niektoré z týchto informácií v pokynoch na použitie chýbajú: a) v pokynoch na použitie chýba v označení varovný text (alebo zodpovedajúci text, ktorý popisuje varovania); b) v pokynoch na použitie chýba teplotná trieda „T3“ (pre plyn) a najvyššia možná teplota „T78 °C“ (pre prach) pre toto svietidlo; c) v pokynoch na použitie chýba trieda výbušnosti (II, IIA, IIB alebo IIC), ktorá by mala byť zahrnutá v číselnom znaku ex (podľa bodu 29.2 e) v EN 60079-0: 2006).
(3)

Únia má výlučnú právomoc so zreteľom na články XI a XII Viedenského dohovoru, zmeneného a doplneného protokolom z roku 1997, pokiaľ tieto ustanovenia majú vplyv na pravidlá stanovené v nariadení Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (1). Nariadenie (ES) č. 44/2001 bude od 10. januára 2015 nahradené nariadením Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (2). Členské štáty si ponechávajú právomoc v oblastiach upravených v protokole z roku 1997, ktoré nemajú vplyv na právo Únie. Vzhľadom na predmet a cieľ protokolu z roku 1997 nemožno oddeliť prijatie ustanovení protokolu, ktoré patria do právomoci Únie, od ustanovení, ktoré patria do právomoci členských štátov.
(14)

Technická realizácia tohto rozhodnutia by sa mala zveriť MAAE, ktorá by na základe svojej dlhotrvajúcej a široko uznávanej odbornosti v oblasti jadrovej bezpečnosti mohla výrazne posilniť príslušné spôsobilosti v cieľových krajinách. Projekty podporované Úniou možno financovať iba prostredníctvom dobrovoľných príspevkov do Fondu pre jadrovú bezpečnosť MAAE. Takéto príspevky, ktoré Únia poskytne, prispejú k tomu, aby MAAE bola schopná zohrávať kľúčovú úlohu v oblasti jadrovej bezpečnosti tým, že podporí úsilie krajín dostáť svojej zodpovednosti v oblasti jadrovej bezpečnosti, ako sa uvádza aj v rámci procesu samitov o jadrovej bezpečnosti,
(2)

Vykonávacím nariadením Komisie 2011/874/EÚ z 15. decembra 2011 stanovujúcim zoznam tretích krajín a území, z ktorých sa povoľuje dovoz psov, mačiek a fretiek a nekomerčné premiestňovanie viac ako piatich psov, mačiek a fretiek do Únie, a vzorové osvedčenia na dovoz a nekomerčné premiestňovanie uvedených zvierat do Únie (4) sa stanovuje zoznam tretích krajín a území, z ktorých sa povoľuje dovoz psov, mačiek a fretiek a nekomerčné premiestňovanie viac ako piatich psov, mačiek a fretiek do Únie v súlade so smernicou 92/65/EHS, a veterinárne osvedčenie na takýto dovoz a nekomerčné premiestňovanie a veterinárne osvedčenie na nekomerčné premiestňovanie piatich alebo menej ako piatich psov, mačiek alebo fretiek do Únie v súlade s nariadením (ES) č. 998/2003.
(15)

Komisia okrem iného pochybovala aj o tom, že strata vo výške [15 – 25] miliónov EUR v dôsledku uplatnenia záruky z roku 1998 by sa mohla vziať do úvahy pri odhade výsledku likvidácie. V súlade s rozhodnutiami vo veciach HYTASA (13) a Gröditzer (14) by sa malo rozlišovať medzi povinnosťami, ktoré musí štát prebrať ako akcionár spoločnosti, a povinnosťami, ktoré musí prevziať ako orgán verejnej moci. Z toho vyplýva, že predpokladané náklady vo vzťahu k aktu orgánu verejnej moci nemožno brať do úvahy na účely odhadu nákladov, ktoré by mohol a bol ochotný vynaložiť súkromný akcionár. Komisia považuje skutočnosť, že rumunské ministerstvo financií v roku 1998 vydalo štátnu záruku pre spoločnosť Petrotub, za znak toho, že súkromný akcionár by takúto záruku vydať nemohol. Ďalšou indikáciou v tomto zmysle je skutočnosť, že záruka z roku 1998 bola poskytnutá s podmienkami, ktoré by súkromný prevádzkovateľ nemusel akceptovať.
(8)

Štúdie, ktoré sa majú vykonať v období 2013 – 2014, sa zakladajú na dokumente „Basis for a pilot surveillance project on honey bee colony losses“ (5) („Základy pilotného projektu dohľadu v súvislosti so stratami na kolóniách včiel“), ktorý vypracovalo Referenčné laboratórium EÚ pre zdravie včiel uvedené v časti II prílohy VII k nariadeniu Európskeho parlamentu a Rady (ES) č. 882/2004 (6). Laboratórium poskytuje usmernenia pre členské štáty pri vypracovaní ich programov dobrovoľných štúdií dohľadu.
(1)

V súlade s článkom 11 ods. 2 smernice 2006/42/ES nemecké orgány informovali Komisiu a ostatné členské štáty o opatrení, ktorým sa zakazuje uvádzanie na trh elektrického mini terénneho vozidla typu HB-ATV49Q-Electric vyrábaného spoločnosťou Huabao Electric Appliance Co. Ltd., Zhiying Street, Guashan Industry Area, Yongkang, Zhejiang, Čína a do EÚ dovážaného spoločnosťou QBB Funsporthandel, Hofstraβe 21, 56841 Traben-Trarbach, Nemecko.
(13)

Opatrenia, ktoré uskutočňuje Litva v súvislosti s používaním repelentov vo vymedzených vysokorizikových oblastiach blízko svojich východných hraníc s cieľom znížiť riziko zavlečenia nákazy do Únie diviakmi, by mali byť spolufinancované vo výške 50 %. Osobitné činnosti, ktoré uskutočňuje Litva s cieľom znížiť počet ošípaných na hraniciach s Bieloruskom, by mali byť spolufinancované vo výške 30 %.
(3)

Opatrenie bolo prijaté po nehode, ku ktorej došlo počas čistenia strojového zariadenia, keď pracovník obsluhy za chodu závitoviek siahol do žľabu dopravníka, aby uvoľnil zaseknutú zeleninu, a utrpel zranenie prstov. Klapka zabraňujúca prístupu k žľabu bola pevným krytom. Keďže ju bolo potrebné otvoriť niekoľkokrát denne na účely čistenia, fínske orgány sa domnievali, že by sa mal namontovať spriahnutý pohyblivý kryt. Fínske orgány navyše poukázali na to, že stroj nie je možné riadne vyčistiť mimo prevádzky, ako sa uvádza v návode na obsluhu.
(39)

Vzhľadom na to, že v tomto prípade by bola z pomoci, ktorú by dostali námorní dopravcovia, financovaná prevádzka existujúcich trás a trvanie pomoci by presiahlo obdobie troch rokov, Komisia vyjadrila pochybnosti o zlučiteľnosti zmenenej schémy s vnútorným trhom.